Document ID: /roh_data/filtered/fineweb-2-filterrobots_roh.jsonl.gz/43299

La Fundaziun Garbald maina a Castasegna in «lavuratori d'ideas» e porta il spiert avert da la famiglia Garbald en il temp preschent. Per quest intent la stattan a disposiziun la villa planisada da Gottfried Semper sco er la nova tur dals architects Miller&Maranta. En ina collavuraziun ch'exista dapi 10 onns cun il museum d'art dal Grischun vegnan dads impuls impurtants a quest lieu tras preschentaziuns d'art che midan mintga onn. Il museum d'art dal Grischun sa stenta spezialmain da mantegnair l'ierta dal fotograf ed artist Andrea Garbald e da dar vita a l'art fotografic en questa chasa. Quest onn vegn quai fatg cun envidar l'artist Florio Puenter che viva a San Murezzan. El ha fatg ina tscherna da sias ovras ch'è specifica per quest lieu ed ha mess tras ils locals da la villa fastizs ch'èn unics en la confruntaziun cun il medium fotografica e cun l'istorgia da quel. La preschentaziun permetta a medem temp da survegnir ina invista pli profunda da ses operar che vegn er documentà en ina publicaziun accumpagnanta.
Vernissascha: Sonda, ils 4 da fanadur 2015, 17.00
Bainvegni: Vreni Müller-Hemmi, presidenta Fundaziun Garbald
Introducziun: Stephan Kunz, directur dal museum d'art dal Grischun